NaiveNeuron/SloPal huggingface dataset:
Jasaň, Viliam, poslanec NR SR (2014-10-15):
Ďakujem pekne, pani predsedajúca. Vážená pani predsedajúca, vážený pán minister, kolegyne, kolegovia, dovoľte mi, aby ako určenému spravodajcovi výborov predniesť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení zákon č. 461/2003 Z. z. o sociálnom poistení v znení neskorších predpisov vo výboroch Národnej rady Slovenskej republiky v druhom čítaní. Národná rada Slovenskej republiky uznesením č. 1292 z 10. septembra 2014 pridelila predmetný návrh zákona na prerokovanie týmto výborom Národnej rady: ústavnoprávnemu výboru a Výboru Národnej rady Slovenskej republiky pre sociálne veci. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť: ústavnoprávny výbor uznesením č. 483 zo 7. októbra 2014 a Výbor Národnej rady Slovenskej republiky pre sociálne veci uznesením č. 129 z 9. októbra 2014. Výbory Národnej rady Slovenskej republiky, ktoré návrh zákona prerokovali, prijali pozmeňovacie a doplňovacie návrhy, ktoré sú súčasťou tejto spoločnej správy uvedené v bode IV. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písmeno f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o návrhoch 1 až 3 v štvrtej časti tejto spoločnej správy spoločne so stanoviskom gestorského výboru schváliť. Gestorský výbor ma určil za spoločného spravodajcu výborov a poveril vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Spoločná správa výborov Národnej rady Slovenskej republiky o výsledkoch prerokovania návrhu zákona vo výboroch Národnej rady v druhom čítaní bola schválená uznesením Výboru Národnej rady Slovenskej republiky pre sociálne veci č. 137 zo 14. októbra 2014. Ďakujem, skončil som. Otvorte, prosím, rozpravu.
Šipoš, Michal, poslanec NR SR (2021-12-02):
Ďakujem pekne. Vážený pán predsedajúci, v rozprave nevystúpil žiaden poslanec. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Ľ. Mušková, poslankyňa: (2009-02-12):
V poslednom období sa na mňa obracajú starostovia a primátori s problémom umiestniť vyseparované komodity na spracovanie alebo do recyklačných zariadení. Obávajú sa, že ak by sa situácia nezlepšovala, bude tento stav pôsobiť na občanov, ktorí sa konečne naučili separovať domáci odpad, demotivujúco. Obce tiež upozorňujú, že nedokážu zabezpečiť likvidáciu biologicky rozložiteľného kuchynského odpadu. Ja len toľko. Chcem sa spýtať, pán minister, ako sa táto situácia plánuje riešiť. Ďakujem.
Blanár, Juraj, podpredseda NR SR (2023-05-25):
Pán poslanec, máte záujem o doplňujúci otázku? Nech sa páči.
Kollár, Boris, predseda NR SR (2022-06-21):
Prosím, prezentujme sa a hlasujeme. (Hlasovanie.) Prítomných 130 poslancov, za 118, proti 9, zdržal sa 1, nehlasovali 2. Konštatujem, že sme navrhnuté uznesenie schválili. Nasleduje hlasovanie o návrhu uznesenia k bodu 26 schváleného programu, ktorým je Správa o činnosti komisára pre osoby so zdravotným postihnutím za rok 2021 (tlač 957). Dávam slovo spoločnej spravodajkyni z výboru pre ľudské práva a národnostné menšiny pani poslankyni Kataríne Hatrákovej, aby hlasovanie uviedla. Nech sa páči, pani poslankyňa, máte slovo.
Mazurek, Milan, poslanec NR SR (2018-02-14):
Tak ďakujem za slovo. Opäť, vážené kolegyne a kolegovia, viem, že hráme aktuálne zápas s Ruskom, ale je smutné, keď okrem poslancov Ľudovej strany Naše Slovensko tu narátam možno raz, dva, tri, štyri, piatich, šiestich... (Prerušenie vystúpenia predsedajúcim.)
Viskupič, Jozef, poslanec NR SR (2017-05-18):
Čiže ja som nezaviedol to, aby sme tu sedeli o pol jedenástej, ak by mal kolega nebol prerušil, tak to dokončíme asi v zmierlivej debate. Chcel by som teda tieto tri zásadné veci. Na výbore sme si povedali toho viacej a myslím, že pri predkladaní správy v roku 2017 chcem veriť, že aspoň jeden z tých okruhov sa pohne dopredu. Ďakujem za pozornosť.
Muňko, Dušan, poslanec NR SR (2023-02-02):
Pán poslanec, tento zákon je veľmi dobrý. Ja chcem práve povedať, že to, čo ste povedať hlavne, projektové dokumentácie a druhá vec je, padli tu aj niektoré veci, že pokiaľ sa týka ekonomické vyhodnotenie. Ja vám chcem ale povedať jednu vec, že samozrejme, ak by som, to podporujem. A druhá vec je, povedzme si na rovinu, či to bude PPP projekt, keby nebol Figeľ, ktorý zastavil tie projekty, ktoré sú, tak sú dneska za tie ceny postavené, ktoré tam boli. Každá vec, ktorá sa postaví tento rok, bude lacnejšia ako tá, ktorá sa postaví za desať rokov. To si, to vieme si, zbytočne si budeme o tomto presviedčať, lebo vieme, aká, aká, aký ekonomický vývoj. Ale ja ťa chcem, pán poslanec, poprosiť o jednu, to, čo sme sa bavili, éčkové parcely, pretože to sa nejedná len o diaľnice, to sa jedná o cesty prvej triedy, kde sú neni vysporiadané, kde trebárs je vodovod tam, alebo je tam kanalizácia. A sú tam jednotlivci, ktorí špekulujú a ktorí aj pri výstavbe diaľnic, alebo pri aj výstavbe ciest prvej triedy, dohodnúť sa s pozemkovým fondom, čiže s katastrálnym úradom a proste jednoducho komu tie éčkové parcely patria, na základe súdneho znalca to vyvolá, proste musí to, musí to odpredať. Či to už samospráve, diaľničnej, alebo ten, kto ide tú cestu robiť. Ale pokiaľ toto nevysporiadame, tak máme s tým obrovské, vieš veľmi dobre, obrovské problémy. Tak by som ťa chcel poprosiť, keby si pri druhom čítaní, sme sa dohodli a vložili túto celú záležitosť. Ja by som poprosil, keby si oslovil aj katastrálny úrad, lebo ten s tým má problémy. Aspoň sa zbaví éčkových parciel, ktoré tam má, ktoré mu nič neprinášajú, lebo mu neplatia, aby si ma rozumel, jednu vec. To sú zostatky staré, ktoré jednoducho sú. Preto sa k tomuto ešte raz vraciam a hovorím, vítam ten zákon.
Dej, Dávid, poslanec NR SR (2023-12-14):
Ďakujem pekne. Mňa zaujali poplatky, ktoré sa týkajú vydania osvedčenia osobitnej odbornej spôsobilosti operátora amatérskych staníc, rádiotelefonistov, leteckej pohyblivej služby alebo operátora plavebnej pohyblivej služby. Mňa teda, pán Galko, zaujalo v tom pozmeňovacom návrhu, ktorý ste čítali, ak teda by ste si chceli urobiť opravnú skúšku, ak by ste teda na prvýkrát neuspeli, tak podľa osvedčenia písmena a) tá opravná skúška stojí 10 euro, ale teda po novom by mala stáť 14, ale ak by ste teda napriek tomu neurobili ani tú opakovanú skúšku, tak opakovaná skúška pre vydania osvedčenia už nie je teda tých 10 euro ale 15, teda sa to opäť zvyšuje. A mňa by teda zaujímalo, či v tom pozmeňujúcom návrhu máte zadefinované to, že by tá opravná skúška stála rovnako a nenavyšovala sa po každom neúspechu. Tak ďakujem veľmi pekne aj za tú precíznu prácu, ktorú ste si s týmto pozmeňovacím návrhom dali, Ja si myslím, že je dobré pripomínať ľuďom a majú právo vedieť, čo všetko sa zdvihne a koľko peňazí ich to bude stáť. Ďakujem veľmi pekne.
Kollár, Boris, predseda NR SR (2020-07-08):
Otváram rozpravu o tomto bode programu. Hlási sa niekto z poslancov do rozpravy? Ak nie, vyhlasujem rozpravu za skončenú. Prerušujem rokovanie o tomto bode programu. Vyhlasujem dvojminútovú prestávku. (Krátka prestávka.) (Po prestávke.)
Hrušovský, Pavol, predseda NR SR (2011-10-19):
Pani poslankyňa a predsedníčka výboru Sabolová.
B. Bugár, podpredseda NR SR: (2006-03-16):
K. Fajnor, poslanec: Ďakujem pekne za slovo. Vážený pán predsedajúci, dovoľte, vyjadrím sa len veľmi krátko. Pred sebou máme všetci materiál, v ktorom je životopis navrhovaného kandidáta. Ja by som chcel, a to skutočne pred týmto parlamentom oceniť, oceniť tú vlastnosť SDKÚ, ktorou sa vie postarať o svojich ľudí a pred tým skláňam klobúk. To je po prvé. To skutočne klobúk dole pred vami. Po druhé. Myslím si, a povedal som to aj v našom výbore finančnom, že post viceguvernéra  Národnej banky Slovenska je taký významný post, kde si myslím, že by nebolo dobré trošinku experimentovať. Ja pána inžiniera Tvarošku mám rád, ja mu prajem dlhý život v zdraví, ja mu prajem vynikajúcu kariéru v ekonomike, prajem mu aj úspech v politike, i keď je na tej druhej strane, verím, že vždy bude v opozícii, ale myslím si, že trošku aj dehonestujeme funkciu a post guvernéra, teda viceguvernéra Národnej banky. Myslím si, že ministerstvo financií a ďalšie kompetentné orgány poznajú dostatok ľudí s minimálne takou istou kvalifikáciou, ale určite s dlhšou praxou v bankovníctve. A toto je aj ten hlavný dôvod, prečo ešte raz zaželáme pánovi štátnemu tajomníkovi všetko najlepšie do ďalšieho života, ale nepodporíme tento návrh. Ďakujem pekne za pozornosť.
Sulík, Richard, predseda NR SR (2011-03-24):
Tak to bola procedurálna výzva a teraz sa pýtam, kto sa chce prihlásiť do rozpravy ústne. Nikto. Uzatváram možnosť sa prihlásiť do rozpravy. Vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Nie. Spravodajca? (Reakcia spravodajcu.) Nie. Prerušujem rokovanie o tomto bode programu. Budeme pokračovať v prerušenom rokovaní o návrhu poslancov Národnej rady Slovenskej republiky Martina Fronca, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 181). Rokovanie o tomto bode sme prerušili na 12. schôdzi v druhom čítaní po rozprave s tým, že k nej zaujal stanovisko navrhovateľ poslanec Martin Fronc aj spoločný spravodajca poslanec Miroslav Beblavý. Obidvoch prosím, aby zaujali miesta pre nich určené. O slovo sa hlási minister školstva, čím je opätovne otvorená rozprava. Nech sa páči, máte slovo.
P. Hrušovský, predseda NR SR: (2003-06-18):
Pán poslanec Hort.
Šimečka, Michal, podpredseda NR SR (2024-01-17):
Ďakujem. Pán poslanec Dej.
Remišová, Veronika, poslankyňa NR SR (2023-12-08):
Ďakujem veľmi pekne. Ak dovolíte, kolegovia, ďakujem za všetky faktické pripomienky a ak dovolíte, tak zareagujem na tú poslednú pripomienku pani poslankyne Števulovej. Ona hovorila o chránených oznamovateľoch korupcie v oblasti environmentálnej trestnej činnosti. A v tom má absolútnu pravdu. Ja sama som riešila jeden, ešte v opozícii, mimoriadne komplikovaný prípad, ktorý sa posúval vďaka jednej statočnej osobe na inšpekcii životného prostredia, ktorá svoj vlastný život, vlastnú, až, by som povedala, zdravie zasadzovala za skládku na Vlčích horách, ktorú, dovolím si povedať, vlastnili hrubokrkí gauneri, ktorí jej chodili na úrad sa vyhrážať. Oni prišli, postavili sa jej tam, doslova jej povedali, že či vie, ako dopadne, a napriek tomu ona sa snažila, snažila upozorňovať na tieto environmentálne škody, ktoré táto skládka vtedy spôsobovala. Takže áno, téma životného prostredia, ochrany životného prostredia, environmentálnych záťaží a ochrany oznamovateľov korupcie je veľmi úzko prepojená. Ak chceme, aby sa medzi nami našli statoční ľudia, ktorí sa nebudú báť oznámiť korupciu, ktorí sa aj v štátnych inštitúciách nebudú báť bojovať proti hrubokrkým doslova mafiánom, tak nemôžeme takýmto spôsobom vykastrovať a ničiť zákon o oznamovateľoch korupcie. Je to hanebné a táto vládna koalícia je... skrátka idete ako valec, ale idete proti Slovensku, idete proti našej budúcnosti. Takže ďakujem vám, kolegovia, za faktické poznámky. Ďakujem. (Potlesk.)
Hrušovský, Pavol, podpredseda NR SR (2011-04-05):
Pán poslanec Lazár.
Aštaryová, Zuzana, poslankyňa NR SR (2010-10-13):
Odporúčam, aby sa Národná rada Slovenskej republiky uzniesla na tom, že odporučí tento návrh prerokovať v druhom čítaní. Vážený pán predseda, prosím, dajte o mojom návrhu hlasovať.
Glváč, Martin, podpredseda NR SR (2019-09-13):
Pani poslankyňa, kľudne sa prihláste, musíte reagovať na vystúpenie predrečníka, to znamená... (Reakcia z pléna.) Hej? Asi, asi... (Reakcie z pléna.) Dobre, páni poslanci, poprosím o kľud. Ďalší v rozprave je pán poslanec, s faktickou, pán poslanec Osuský.
Pellegrini, Peter, podpredseda NR SR (2020-09-23):
Ďakujem pekne, pán poslanec. Na vaše vystúpenie dve faktické poznámky. Ako prvý pán poslanec Mazurek.
Jurinová, Erika, podpredsedníčka NR SR (2014-11-10):
Reakcia na faktické poznámky, pán poslanec Zsolt Simon.
Svrček, Miloš, poslanec NR SR (2022-06-28):
Ďakujem, pán predseda. Áno, Filip, absolútne s tebou súhlasím, preto som aj navrhol, že by došlo k tomu rokovaniu, a ak môžem podať takú pomocú ruku, tak môžem skontaktovať predstaviteľov rezortu dopravy aj s tebou, pán navrhovateľ poslanec Taraba, že by sme si k tomu mohli sadnúť a nejak dať hlavy dokopy, že v prípade ak sú tam ešte nejaké ďalšie veci, ako aj ty si povedal, pán poslanec Kuffa, nejaká notifikácia predtým, ako dôjde k expirácii diaľničnej známky, aby prišla notifikácia formou esemesky alebo mailu. Ja si myslím, že sme v 21. storočí, elektronizácia prebieha v plnom prúde a takáto vec by mala byť automaticky jasná a veľkú väčšinu tých vecí, ktorú som chcel ešte povedať vo faktickej poznámke, povedal pán predseda parlamentu Kollár. Áno, majú veľmi ťažkú ekonomickú situáciu v štáte a jednoducho naháňať ľudí takýmito drakonickými trestami, si myslím, že je absolútne ekonomicky neúnosné, a máme, bohužiaľ, aj regióny ako na východe Slovenska, kde máme stále zaostalé okresy a jednoducho aj pri tom, že si musíme uvedomiť, že neznalosť práva neospravedlňuje, zase nemôžeme byť štát, ktorý drakonickými trestami trestá ľudí tým, že im berie aj posledné možnosti nejak prežiť a jednoducho z mesiaca na mesiac uspokojiť ekonomicky svoju rodinu. Čiže poďme, poďme do tejto zmeny, ak môžem vyzvať aj kolegov v koalícii, aby sme sa tu nezavzdušňovali, ale normálne pomohli ľuďom, od toho sme tu. Ďakujem.
Valášek, Tomáš, poslanec NR SR (2024-01-09):
Vďaka, pán predsedajúci, a vďaka aj poslancovi Tankóvi Viliamovi za tú výbornú prezentáciu. Viliam, spomenul si, a nielen ty, viacerí speakri Benátsku komisiu, väčšinou ju spomíname v kontexte jej vyjadrení k skrátenému legislatívnemu konaniu a prečo tento proces, ktorým si práve prechádzame, nie je to pravé orechové. Za zmienku však stojí aj iný výrok alebo judikát, alebo vyjadrenie Benátskej komisie, konkrétne ten, ktorý samotná vláda cituje v dôvodovej správe k tejto novele, návrhu novely zákona. Opiera sa vo svojej dôvodovej správe o bod 13 konečného stanoviska Benátskej komisie k Úradu špeciálnej prokuratúry Čiernej Hory a vo svojej dôvodovej správe vláda ponúka alebo podsúva, že rozhodnutie zriadiť špeciálnu prokuratúru sú rozhodnutia spravidla politické, čím sa tu podsúva, že je to akýsi umelý, neodborný a ničím neodôvodnený zásah, ktorý plní akési nešpecifikované a negatívne ciele. Dal som si tú prácu, stačí si pozrieť aj samotný anglický originál, aby človek rýchle zistil, že nič takého v originále vyjadrenia Benátskej komisie nie je. To vyjadrenie nehovorí o political choice, čiže niečo, čo je opäť neodborné a slúži politickým účelom. Hovorí, že rozhodnutie vytvoriť či nevytvoriť špeciálnu prokuratúru, je policy choice, čiže legitímne rozhodnutie vlády, ktoré nijak neprejudikuje, či je toto rozhodnutie správne, či nesprávne. Aby bolo úplne jasné, čo bolo účelom Benátskej komisie, tak hneď ďalšia veta hovorí, že sú silné argumenty za vytvorenie aj proti vytvoreniu špeciálnej prokuratúry. Inými slovami, nič z toho, čo cituje samotná vláda, v dôvodovej správe neodôvodňuje a nezakladá dôvod na to, aby zrušila špeciálnu prokuratúru. Presne to sú veci, ktoré by boli bývali vyšli najavo, kebyže sa prechádza riadnym legislatívnym konaním a nie týmto skráteným...(Prerušenie vystúpenia časomerom.)
Sulík, Richard, predseda NR SR (2010-11-05):
Prosím, prezentujme sa a hlasujme. (Hlasovanie.) Zo 133 prítomných poslancov hlasovalo 75 za, 55 proti, 3 sa zdržali. Národná rada schválila návrh zákona do druhého čítania. Pristúpime k hlasovaniu o pridelení návrhu výborom, určení gestorského výboru, ako aj lehôt na jeho prerokovanie. Nech sa páči.
Žiga, Peter, podpredseda NR SR (2024-04-24):
Dobrý deň, vážené kolegyne, kolegovia, budeme pokračovať v prerušenom rokovaní. Na úvod mi dovoľte, aby som privítal na balkóne študentov z Gymnázia M. R. Štefánika z Nového Mesta nad Váhom, vitajte u nás v parlamente! (Potlesk.) Na úvod podávam procedurálny návrh, aby sme bod 27, ktorým je návrh na vyslovenie súhlasu Národnej rady so Ženevským aktom Lisabonskej dohody o označovaní pôvodu a zemepisných označeniach, tlač 201, ktorý na rokovanie Národnej rady predkladá predseda úradu priemyselného vlastníctva, prerokovali dnes o štrnástej hodine pred bodom ministra financií. Je všeobecný súhlas? (Súhlasná reakcia pléna.) Ďakujem pekne. S procedurálnym návrhom pán poslanec Michelko.
Bugár, Béla, podpredseda NR SR (2017-05-09):
Pani poslankyňa, prepáčte, ja som si chvíľku nedával pozor, ak prečítali ste alebo prečítate pozmeňovák, potom už nemáte čo vysvetľovať. To je rokovací poriadok.
Žiga, Peter, podpredseda NR SR (2024-04-30):
Prerušujem rokovanie do štrnástej hodiny. Ďakujem. (Prerušenie rokovania o 12.01 hodine.) (Pokračovanie rokovania o 14.00 hodine.)
Kamenický, Ladislav, poslanec NR SR (2012-05-09):
Ďakujem. Ja v podstate k tomu vystúpeniu pána poslanca Kollára mám dve základné poznámky. Jedna, mám pocit, že sa tu strašne straší tým, že čo tu zavedie sociálna demokracia, alebo SMER – sociálna demokracia na Slovensku a že nám utečú všetci veľkí podnikatelia do daňových rajov. Je jasné, že v poslednej dobe sme zaznamenali nárast, teda únik u materských spoločností, spoločností do daňových rajov, ale nie je to spôsobené určite politikou sociálnodemokratických strán. Tento efekt je jasný hlavne z toho, že máme tu hospodársku krízu, všetky tie spoločnosti, povedzme si otvorene, tie spoločnosti, ktoré chceli ísť podnikať, z daňového raja, už sú tam dávno. Nemusia čakať na to, kým vyhrá voľby SMER – sociálna demokracia. A ten nárast nevznikol počas, počas vládnutia SMER-u – sociálnej demokracie, ale práve pravicových strán. Takže povedzme si, či, myslím si, že kvôli nejakým pár percentám z daňového zvýšenia, o ktorom sami tvrdíte, že zvyšovať dane je potrebné, lebo máme tu dva základné fakty, zanechaná sekera, ktorú ste nám tu nechali, druhým faktom je, hospodárska kríza spôsobila, že tá špajza je skutočne prázdna, ale tie motívy zostať na Slovensku sú určite dané aj inými faktormi, to je stabilita, hlavne teda politická, ktorú, myslím, že máme, ekonomická, strategická poloha, lacná a kvalifikovaná pracovná sila s vysokou produktivitou práce. Ten pás na Slovensku v tej fabrike beží rovnako rýchlo ako v Nemecku. A tí naši ľudia musia stíhať tú prácu na tom páse. Čo sa týka eurozóny, je jasné, že je tu recesia, je tu hospodárska kríza, ale. (Prerušenie vystúpenia časomerom.)
P. Hrušovský, podpredseda NR SR: (2002-03-21):
M. Kolláriková, poslankyňa: Ďakujem, pán minister, za odpoveď. Tie uvažované kroky, čo ste uviedli teraz na konci, ktoré mienite podniknúť, tak je na škodu veci, že tieto kroky sa neudiali už pred niekoľkými rokmi. To znamená, ešte počas pôsobenia pani ministerky Schmögnerovej. Totiž blíži sa koniec marca a občania, keď rešpektujú právne normy, mali by zaplatiť sumy, ktoré od nich vyžaduje SCP za spravovanie ich účtov. Ja sa vás priamo pýtam, čo im odporúčate. Majú zaplatiť za niečo, čo má nulovú hodnotu len preto, že im niekto vedie tieto účty a jednoducho niekto zaspal a nekonal? Pretože vláda je zodpovedná za chod štátu a má obhajovať záujmy občanov. Čiže zrejme na ministerstve financií skutočne niekto zaspal. Zdá sa mi veľmi nekorektné a neseriózne, ak Stredisko cenných papierov jednoducho účtuje občanom určité sumy za vedenie účtov, s ktorými nič nemôže urobiť, nemôže darovať tieto svoje aktivity, pretože nula sa nemôže darovať, to nijaký notár nepotvrdí. Takže ja sa vás pýtam, pán minister, čo im odporúčate. Ďakujem. F. Hajnovič, minister financií SR: Tak ja môžem odporúčať, samozrejme, len to, čo vyplýva zo súčasného právneho stavu. A ako som povedal, podnikáme kroky, aby sa tento stav zmenil tak, aby v budúcnosti občania nemuseli platiť, pokiaľ usúdia, že ich akcie sú bezcenné.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 125 poslancov, za 95, proti 6, zdržalo sa 24. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Zs. Simon, poslanec: (2007-03-29):
Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor k vládnemu návrhu zákona podáva Národnej rade Slovenskej republiky v súlade s § 79 ods. 1 zákona č. 350/1996 Z. z. o rokovacom poriadku Národnej rady v znení neskorších predpisov spoločnú správu výborov Národnej rady, tlač 182a. V časti 1 sa uvádza, že Národná rada Slovenskej republiky uznesením č. 220 z 31. 1. 2007 pridelila vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo, životné prostredie a ochranu prírody, ktorý bol určený aj ako gestorský výbor. Výbory prerokovali predmetný vládny návrh zákona v stanovenej lehote a zaujali k nemu nasledovné stanoviská: Ústavnoprávny výbor Národnej rady Slovenskej republiky uznesením č. 115 zo dňa 14. marca 2007 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami, Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 86 z 19. marca 2007 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. V časti IV sú uvedené pozmeňujúce a doplňujúce návrhy s odporučením gestorského výboru schváliť okrem jedného bodu. V súlade s § 79 ods. 4 a § 83 zákona č. 350/1996 Z. z. o rokovacom poriadku Národnej rady gestorský výbor odporučil vládny návrh zákona schváliť v znení pozmeňujúcich a doplňujúcich návrhov. Vážený pán predsedajúci, skončil som, otvorte, prosím, rozpravu, do ktorej sa hlásim ako prvý.
Brixi, Otto, poslanec NR SR (2015-11-12):
Ďakujem pekne, pani predsedajúca. Pán minister, kolegyne, kolegovia, dovoľte, aby som vás v krátkosti informoval o prerokovaní uvedeného návrhu zákona vo výboroch Národnej rady. Národná rada pridelila tento návrh zákona na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny s tým, že zároveň určila ústavnoprávny výbor ako výbor gestorský a lehoty na prerokovanie návrhu zákona vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanoviská k predmetnému návrhu zákona. Vládny návrh prerokovali a odporučili ústavnoprávny výbor, výbor pre obranu a bezpečnosť, ako aj výbor pre ľudské práva a národnostné menšiny. Z uznesení uvedených výborov vyplýva 16 pozmeňujúcich a doplňujúcich návrhov, ktoré sú uvedené v časti IV tejto spoločnej správy. Gestorský výbor odporúča o všetkých pozmeňujúcich a doplňujúcich návrhoch uvedených pod bodmi 1 až 16 hlasovať spoločne s odporúčaním schváliť. Gestorský výbor zároveň odporúča Národnej rade vládny návrh zákona schváliť aj ako celok, a to v znení uvedených pozmeňujúcich a doplňujúcich návrhov. Spoločná správa výborov o prerokovaní vládneho návrhu zákona bola schválená uznesením ústavnoprávneho výboru č. 758 z 10. novembra tohto roku. Týmto uznesením ma výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri rokovaní o tomto návrhu zákona predkladal návrhy v zmysle príslušných ustanovení zákona o rokovacom poriadku. Otvorte, prosím, rozpravu.
Suja, Miroslav, poslanec NR SR (2022-12-13):
Dobre. Vaše ospravedlnenie prijímam. (Hlasy v sále.)
Zmajkovičová, Renáta, podpredsedníčka NR SR (2013-09-17):
Pán poslanec Simon.
Laššáková, Jana, podpredsedníčka NR SR (2015-03-24):
Neviem, nemôžem dať o vašom návrhu hlasovať. Takže pristúpime k hlasovaniu. Pristúpime k hlasovaniu o bode 54 programu, je to prvé čítanie o návrhu poslancov Národnej rady Slovenskej republiky Pavla Abrhana, Moniky Gibalovej a Mariána Radošovského na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 1433). Pán poslanec Hraško, poprosím vás, aby ste hlasovanie uviedli.
Hrnčiar, Andrej, podpredseda NR SR (2019-02-12):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Jozefovi Rajtárovi. (Reakcia z pléna.) Je tu ešte niekto z finančného výboru? (Reakcia z pléna.) Vyhlasujem päťminútovú prestávku. (Krátka prestávka.) (Po prestávke.)
Blanár, Juraj, podpredseda NR SR (2021-05-11):
Uzatváram týmto všeobecnú rozpravu a chcem sa spýtať, či chce záverečné slovo pán predkladateľ. Tak poprosím, nech sa páči.
Horváth, Zoltán, poslanec NR SR (2010-10-14):
Takže ďalej, prosím, dajte hlasovať o tom, že predmetný návrh zákona Národná rada Slovenskej republiky prerokuje v druhom čítaní.
Beblavý, Miroslav, poslanec NR SR (2012-10-25):
Ďakujem pekne. Tiež chcem nahlásiť chybu, vzhľadom na počet hlasovaní pri druhej alternatíve pána Brocku. Pozmeňovací návrh som hlasoval za a chcel som hlasovať proti. Ďakujem. (Ruch v sále.)
Laurenčík, Milan, podpredseda NR SR (2021-05-28):
Poslednú faktickú poznámku k tomuto príspevku má pán poslanec Ľubomír Vážny, nech sa páči.
Hrnčiar, Andrej, podpredseda NR SR (2019-05-09):
Pán poslanec Bastrnák.
Laurenčík, Milan, podpredseda NR SR (2022-03-17):
Pán poslanec Peter Vons, s faktickou poznámkou nech sa páči.
E. Bauer, poslankyňa: (2003-09-17):
Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 127 poslancov, za návrh hlasovalo 74, proti 48, hlasovania sa zdržali 2, nehlasovali 3. Návrh do druhého čítania sme schválili. Pokračujte, prosím, pani poslankyňa.
Laššáková, Jana, podpredsedníčka NR SR (2014-01-30):
Pán minister, budete chcieť zaujať stanovisko k tomu? Nie. Takže nech sa páči, tak dve minúty vám odstopujem.
Kuriak Milan, poslanec NR SR (2023-06-28):
Pán predseda, teraz dajte, prosím, hlasovať o bode z informácie č. 1 bez stanoviska gestorského výboru. Upozorňujem však, že pani poslankyňa Anka Mierna podala návrh, v ktorom posúva lehotu účinnosti až na 1. septembra 2023.
Matovič, Igor, poslanec NR SR (2011-02-08):
Ďakujem za všetky reakcie. Pán poslanec Radošovský, povedali ste niečo v tom duchu, že v prípade, že by sa tento návrh prijal, v prípade, že by slobodne sa zamestnanec rozhodol miesto stravných lístkov mať finančný príspevok, že sa zhorší zdravotný stav samotného zamestnanca. Myslím si, že to je taký trošičku byrokratický pohľad na vec človeka, ktorý asi nemá prehľad o tom, ako tie stravné lístky v súčasnosti sa využívajú. Jednoducho ten, kto sa stravovať chce, sa stravuje v reštaurácii, ten, kto si chce kúpiť potraviny, kúpi si potraviny a ten, kto si chce kúpiť alkohol, dohodne sa so známym predavačom a kúpi si alkohol. Pán poslanec Ondruš, pani poslankyňa Vaľová, Tomanová, trochu ma mrzí váš prístup k veci, že ste to zobrali čisto politicky. Nejde vám o to, že či je to dobrá zmena, alebo nie, ale to, že akou formou to predkladám, že som sa o tom s vami nebavil. A to, že, pán poslanec Ondruš a pani poslankyňa Vaľová, tvrdíte, že v parlamente sa nevyvíja tlak... (Ruch v sále. Prerušenie vystúpenia predsedajúcim.)
Jurinová, Erika, podpredsedníčka NR SR (2014-07-09):
Prosím, ešte... (Ruch v sále.)
B. Bugár, podpredseda NR SR: (2004-05-14):
Prosím určenú spoločnú spravodajkyňu z ústavnoprávneho výboru poslankyňu Janu Laššákovú, aby informovala Národnú radu o výsledku prerokovania tohto návrhu vo výboroch.
Martvoň, Anton, poslanec NR SR (2012-09-19):
Ďakujem pekne. Ja by som chcel iba toľko k tomu povedať pri všetkej úcte k pani poslankyni, že RTVS ako taká je verejnoprávna inštitúcia a je prirodzené, že za služby verejnosti, ktoré poskytuje verejnoprávna inštitúcia sa platia úhrady. Daň je úplne niečo iné. Čiže tu som chcel iba na to upozorniť, že v minulosti aj za bývalej vlády Mikuláša Dzurindu existovali koncesionárske poplatky a vyberali sa. A myslím si, že vtedy pani Vášáryová to nekritizovala. Teraz, keď sa máme k tomu vrátiť, čo už bolo, ako bolo povedané, v minulosti a bolo overené, len teraz je to už za služby poskytované verejnosti, tak má námietky. Čiže ja si nedovolím súhlasiť s vaším vystúpením.
Grendel, Gábor, podpredseda NR SR (2022-03-15):
Otváram rozpravu, do ktorej som dostal tri písomné prihlášky, za poslanecký klub SaS ako poverený člen pán poslanec Peter Osuský a po ňom ešte páni poslanci Miroslav Žiak a Rastislav Schlosár. Takže nech sa páči, pán poslanec Peter Osuský, máte slovo.
Jurinová, Erika, podpredsedníčka NR SR (2013-09-06):
Pán kolega nechce zareagovať. Vážené panie poslankyne, páni poslanci, je 14.04 hodín, prerušujem dnešný rokovací bod a zároveň ukončujem aj rokovací deň a chcem vás iba informovať, že v utorok začneme rokovať ráno o 9.00 hodine, a to predradeným bodom programu 122. To je správa o stave a vývoji finančného trhu za rok 2012. Príde ho predniesť pán guvernér Národnej banky Jozef Makúch. A potom budeme pokračovať v rokovaní o prerušenom bode, o podmienkach výkonu volebného práva. Pekný víkend vám prajem. (Prerušenie rokovania o 14.05 hodine.)
P. Hrušovský, predseda NR SR: (2004-02-05):
Pán minister, môžete odpovedať.
P. Hrušovský, predseda NR SR: (2005-07-06):
Nech sa páči, pán poslanec Džupa. K. Džupa, poslanec: Ďakujem, pán predseda Národnej rady. Vážený pán poslanec, pán predseda, pán doc. Fico, už raz sme vás upozornili v tejto snemovni, že zbytočne znehodnocujete svoju silu, vážnosť, keď bezprecedentne a nezmyselne útočíte na HZDS a na nášho predsedu. Takže vám to teraz zopakujem opakovane. Náš predseda vám dal konkrétne otázky a namiesto konkrétnych odpovedí, ktoré mali prísť polroka dopredu, nie dnes, ste vyleteli a zahojili ste si vašu páliacu záhu. (Smiech v sále.) Takže nechcete prísť na to, pán predseda, čo spojenie s Mečiarom a s HZDS môže priniesť Slovensku, ale aj vám samotnému – a to je nám ľúto.
A. Belousovová, podpredsedníčka NR SR: (2009-02-03):
Teraz dávam slovo poverenej členke výboru pre sociálne veci a bývanie pani poslankyni Jane Vaľovej, aby informovala Národnú radu Slovenskej republiky o výsledku prerokúvania návrhu vlády na skrátené legislatívne konanie o tomto vládnom návrhu zákona vo výbore. Nech sa páči.
J. Vaľová, poslankyňa: (2007-09-04):
Pani ministerka a všetci sme dôverovali, ako sú výborne pripravené zákony, ako sú dobre pripravené výnosy a vidíme, že táto dôvera k bývalej koalícii sa nám neoplatila, pretože nás priviedla k takým veciam, kde vlastne vy ste výnosmi spôsobili, že dotácie, kde stačí podľa paragrafu, momentíček, to si nalistujem, aby som nebola zase označená, že nepravdivo, podľa § 9 žiadosť o poskytnutie čestné vyhlásenie o tom, že žiadateľ má usporiadané finančné vzťahy so štátnym rozpočtom. Čiže myslím si, že práve tento výnos je zodpovedný a je omylný preto, ako bola dotácia pridelená. Ďakujem pekne.
Jurík, Beáta, poslankyňa NR SR (2023-11-16):
Ondrej, ďakujem pekne za tvoje slová a ďakujem ti za to, že tu v parlamente sedia ľudia ako si ty alebo ako pán Hlina, pretože si myslím, že hoci ste určite rozdielni, predsa vás vidím ako dvoch kresťanov 21. storočia, ktorí svoju vieru naplno žijú a ktorí ju na rozdiel od iných nevnucujú nám ostatným. A naopak hlásajú rešpekt, ktorý je tak dôležitý a ktorý tak veľmi absentuje v našej spoločnosti. A preto máte obaja aj môj rešpekt a môj obdiv a ešte raz vám za to ďakujem. (Potlesk.)
Pellegrini, Peter, predseda NR SR (2015-02-11):
Prezentujme sa a hlasujme o postúpení návrhu zákona do druhého čítania. (Hlasovanie.) Prítomných 140 poslancov, za bolo 38, proti 12, zdržalo sa 89, nehlasoval 1 poslanec. Ani tento návrh sme neschválili. Vážené panie poslankyne, páni poslanci, vyčerpali sme všetky body určené na hlasovanie. Chcem vás informovať, že budeme pokračovať v rámci programu. Len pre vašu informáciu, máme pred sebou ešte 19 poslaneckých návrhov v rámci schváleného programu s tým, že zajtra ale o deviatej budeme prerokovávať body pána ministra zdravotníctva Čisláka. Takže pred sebou máme ešte devätnásť poslaneckých návrhov zákonov a štyri body, tri zákony a jednu správu, resp. informáciu pána ministra Čisláka, ktorú budeme prerokúvať zajtra o deviatej. To len pre upresnenie, kde asi v rámci programu stojíme. Vyhlasujem jednominútovú prestávku. Ešte predtým pán poslanec Blaha.
B. Bugár, podpredseda NR SR: (2002-12-12):
Teraz dávam slovo členovi výboru pre hospodárstvo, privatizáciu a podnikanie poslancovi Jánovi Jasovskému, aby informoval Národnú radu o prerokovaní tohto návrhu vo výbore. Nech sa páči, pán poslanec.
Jurinová, Erika, podpredsedníčka NR SR (2015-09-29):
Tak v tom prípade prerušujem rokovanie o tomto bode programu. Vyhlasujem krátku technickú prestávku. (Krátka technická prestávka.) (Po prestávke.)
Grendel, Gábor, podpredseda NR SR (2022-05-25):
V rozprave ešte vystúpi pán poslanec Patrick Linhart, nech sa páči.
P. Pavlis, poslanec: (2008-06-17):
Návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady Slovenskej republiky, na ktorej sa uskutoční jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti. Vychádzajúc z oprávnení, ktoré pre mňa ako spravodajcu vyplývajú, odporúčam uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre hospodársku politiku a výbor pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 4. septembra 2008 a v gestorskom výbore do 5. septembra 2008. Pán predseda, prosím, otvorte rozpravu.
B. Bugár, podpredseda NR SR: (2006-01-31):
Pani poslankyňa Navrátilová. Ľ. Navrátilová, poslankyňa: Ďakujem za slovo, pán predsedajúci. Pani kolegyňa, ja naozaj neviem posúdiť tie časti, ktoré sa týkali právnej čistoty alebo nečistoty toho, ako je ten návrh urobený, ale zostanem len čisto pri niektorých vecných argumentoch, prečo ja budem podporovať tento návrh. Po prvé, keď sa dvaja berú, nikto sa nepýta, či sa berú s rozvahou alebo bez rozvahy. Proste idú na úrad a úrad ich zosobáši bez toho, aby skúmal v nejakom správnom konaní, či sú vôbec na to vhodní. A je to správne, že to tak robí. Druhá vec je. Pokiaľ ide o rozvod ako taký, aj v dnešnej právnej úprave dokážete urobiť cirkus na tom súde taký, že vás rýchlo rozvedú. A uvediem vám príklad, aby som nešla k cudzím príkladom, ja som sa rozvádzala. My sme sa dohodli s mojím manželom, že nebudeme robiť žiadne cirkusy na súde. Ako dvaja ľudia, ktorí sa chceli civilizovaným spôsobom rozviesť, tak sme odmietali na seba kydať. Výsledok bol, že všetci tí, ktorí na tom súde robili cirkusy, boli rozvedení a my nie, pretože ten normálny spôsob komunikácie je asi zriedkavý pri takýchto vypätých životných situáciách. Ja by som bola veľmi prijala to, aby sme tam došli, že my sme dohodnutí, dohodnutí sme na rozvode, na dieťati a, prosím vás pekne, neťahajte od nás žiadne blato. Takýchto prípadov, ako som ja, ja netvrdím, že sú stovky, tisíce, ale je tu časť ľudí, ktorá sa civilizovane vie dohodnúť, a my ich nútime na tých súdoch rozprávať veci, ktoré nielenže sú im nepríjemné, ale aj sú nedôstojné. Ďakujem. (Potlesk.)
Blanár, Juraj, podpredseda NR SR (2021-12-10):
Ďakujem, pán spravodajca. Otváram všeobecnú rozpravu. Písomnú prihlášku som neobdržal, takže dávam možnosť ústne sa prihlásiť do rozpravy. Konštatujem, že nikto sa neprihlásil ústne do rozpravy, vyhlasujem teda všeobecnú rozpravu za uzavretú. Pán navrhovateľ, máte záujem o záverečné slovo? Pán spravodajca? Rovnako nie. Prerušujem rokovanie o tomto bode programu. Vážené panie poslankyne, páni poslanci, teraz nasleduje prvé čítanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov . Tento návrh zákona je pod parlamentnou tlačou 817 a návrh na pridelenie výborom je v rozhodnutí č. 847. Udeľujem slovo teraz pani ministerke spravodlivosti Slovenskej republiky Márii Kolíkovej, aby vládny návrh zákona uviedla v snemovni, nech sa páči, pani ministerka.
Puci, Róbert, poslanec NR SR (2012-10-25):
Pán predseda, keďže v rozprave boli podané pozmeňujúce návrhy dnes, musíme najskôr hlasovať o súhlase Národnej rady, aby sme o nich mohli dnes hlasovať. Pán predseda, dajte, prosím, hlasovať o súhlase.
Fronc, Martin, poslanec NR SR (2015-03-11):
Ďakujem pekne, pani podpredsedníčka. Pán kolega Petrák, korektne, ja som dal do porovnania len tie čísla, kde absolútne nepovolili ani jednu triedu. Lebo to je kľúčové. Ja som neobvinil konkrétne kraje. Ako len tie čísla, aby sme si vysvetlili. Druhá vec. Áno, ja horlím za to, a to aj k ďalším kolegom, ktorí mali pripomienky, vzdelávanie je originálna kompetencia štátu a ja som proti tomu, aby sa takto defragmentovala, postupne posúvala ďalej. To veľmi otvorene hovorím. Nepokladám to za dobré pre náš vzdelávací systém. A ja viem, že často zaznieva, že mnohé tie súkromné školy, neštátne teda, nie sú kvalitné. Ale ako si pamätáte, aj na výbore som sa pýtal hlavného školského inšpektora pri správe, či vôbec dali návrh na zrušenie niektorej nekvalitnej školy. Pretože aj dnes existuje nástroj, pán minister si môže vypýtať, Štátna školská inšpekcia urobí inšpekciu a povie, že túto školu treba zavrieť, a môže ju zavrieť, keď to neurobí zriaďovateľ, keď to nenavrhne. Tento priestor má. A s tým ja mám úplný súhlas, ak sa to takto urobí. A ak treba aj iný nástroj, nie som proti. To podstatné ako, ja neberiem, kolegovia, predsedovia vyšších územných celkov, že ste znížili počty prvých tried, že tie požiadavky vždy sú oveľa väčšie. Ale faktom je, že tu sme hovorili o tých, kde sa neotvorila ani jedna trieda, a to je de facto nepriama likvidácia príslušnej školy. To je rozdiel. Žiaľbohu. Ešte ku kolegovi Danišovi. Viete, urobiť niečo nie je podľa mňa dobré vtedy, ak to aj potrebujeme, ale nie je to dobre urobené. Preto navrhujem, aby sa to... (Prerušenie vystúpenia časomerom.)
Blanár, Juraj, podpredseda NR SR (2021-07-01):
Vážené panie poslankyne, vážení páni poslanci, pokračujeme v popoludňajšom rokovaní deviateho dňa 32. schôdze Národnej rady Slovenskej republiky prerokovaním návrhu na voľbu člena Správnej rady Tlačovej agentúry Slovenskej republiky , pod parlamentnou tlačou 553. Prosím teraz predsedu výboru pre kultúru a médiá pána poslanca Kristiána Čekovského, aby návrh uviedol a podal správu o výsledku prerokovania tohto návrhu vo výbore. Pán predseda, máte slovo.
Blanár, Juraj, poslanec NR SR (2015-06-17):
Ďakujem za slovo. Pán poslanec, ja len pre korektnosť chcem k tomu komentáru, ktorý ste uviedli v súvislosti s experimentálnym štúdiom 6-ročného gymnázia, tam to nebolo tak, ako ste to uviedli vy, že záchrancom v postate ste boli vy a že ste do toho vstúpili, lebo v opačnom prípade by tí absolventi toho alebo presnejšie v prebiehajúcom štúdiu 6-ročného ostali na dlažbe. Nebolo to tak, pretože, samozrejme, o tom (reakcia z pléna), no tak to vyznelo, preto to chcem dať na pravú mieru. Tam bolo otázka, že bola snaha, toto 6-ročné štúdium aby pokračovalo ďalej napriek tomu, že už malo ukončiť svoj experiment, a neukončilo ho. Myslím si, že odborníci posúdili celé toto štúdium a je teraz na rezorte, aby vyhodnotil, či pôjdeme tou cestou, alebo nie, pretože máme tu schválený systém 8-ročných gymnázií, ktoré tu fungujú na celom Slovensku, a myslím si, že aj s týmito 8-ročnými gymnáziami sa vedie diskusia, ako to bude ďalej pokračovať, ďalej. Čiže len pre korektnosť som chcel uviesť, aby bolo jasné, že Gymnázium Viliama Paulinyho-Tótha nebolo v pozícii takej, že všetci tí, ktorí študovali na tom 6-ročnom gymnáziu, by ostali na dlažbe, a nebodaj by nepokračovali ďalej, keby neprišiel pán poslanec Poliačik a ďalší, ktorí to zachránili. Ďakujem pekne.
Počiatek, Ján, minister dopravy, výstavby a regionálneho rozvoja SR (2014-06-12):
Ale takáto interakcia je prijateľná, pretože hovorila k veci.
Pellegrini, Peter, predseda NR SR (2014-12-04):
Vážené panie poslankyne, vážení páni poslanci, dovoľte, aby som vás požiadal, aby ste zaujali miesto v rokovacej sále, budeme hlasovať o zákone o štátnom rozpočte na rok 2015. Poprosím všetkých, ktorí chcú sa hlasovania zúčastniť, aby zaujali svoje miesto. Zároveň vítam na rokovaní pána predsedu vlády a kolegov pánov ministrov. (Potlesk.) Vážené panie poslankyne, vážení páni poslanci, pokračujeme v prerušenom rokovaní. Pristúpime k hlasovaniu v druhom čítaní o vládnom návrhu zákona o štátnom rozpočte na rok 2015 (tlač 1170). Spoločným spravodajcom je predseda výboru pre financie a rozpočet pán poslanec Duchoň, ktorého poprosím, aby hlasovanie uvádzal. Pán spravodajca, poprosím, aby ste uviedli hlasovanie o štátnom rozpočte. Ďakujem. [Hlasovanie o vládnom návrhu zákona o štátnom rozpočte na rok 2015 (Návrhu rozpočtu verejnej správy na roky 2015 až 2017), tlač 1170.]
Žiga, Peter, poslanec NR SR (2016-03-23):
Sľubujem. (Potlesk.)
T. Rosová, poslankyňa: (2007-05-11):
Ďakujem vám za pozornosť. (Potlesk.)
Laššáková, Ľubica, ministerka kultúry SR (2018-06-14):
Ďakujem pekne. Návrh zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona sa predkladá ako iniciatívny materiál. Predkladá sa v nadväznosti na prijatie Dohovoru Rady Európy o filmovej koprodukcii, ktorý nadobudol platnosť 1. októbra 2017. V tento deň nadobudol revidovaný dohovor platnosť aj pre Slovenskú republiku. Predložený návrh zákona reaguje aj na aplikačné problémy, ktoré so sebou priniesla praktická činnosť podporných fondov, ktorými sú Audiovizuálny fond, Fond na podporu umenia a Fond na podporu kultúry národnostných menšín. V zákonoch upravujúcich činnosť jednotlivých podporných fondov sa navrhuje úprava ustanovení o ich financovaní a hospodárení. Navrhuje sa aj spresnenie vymedzenia činnosti Audiovizuálneho fondu a Fondu na podporu umenia tak, aby bolo zrejmé, že určité činnosti týchto fondov predstavujú realizáciu ich podpornej činnosti vo forme tzv. nefinančnej podpory, precizujú sa niektoré ustanovenia týkajúce sa procesu poskytovania podpory týmito fondmi a tiež možnosť riešiť prípadné spory s prijímateľmi finančných prostriedkov na Rozhodcovskom súde. Upravujú sa aj podmienky spracovania osobných údajov Audiovizuálnym fondom. Návrhom zákona sa tiež rozširuje činnosť Fondu na podporu umenia a jeho uskutočňovanie výskumnej činnosti, propagáciu umenia, kultúry a kreatívneho priemyslu a ďalšej služby. Navrhuje sa znížiť počet členov Rady Fondu na podporu umenia, ktorých vymenúva a odvoláva minister, minister kultúry bez návrhu, zo štyroch na troch a v nadväznosti na to zvýšiť počet členov rady, ktorých vymenúva a odvoláva minister kultúry na návrh tak, aby šiestym členom rady vymenovaným ministrom kultúry na návrh bola osoba pôsobiaca v oblasti pamäťových a fondových inštitúcií. Navrhuje sa aj zvýšenie sumy na prevádzku Fondu na podporu umenia o pol percenta z jeho príjmov. Navrhuje sa, aby zákon, návrh zákona nadobudol účinnosť 1. septembra 2018. Návrh zákona schválila vláda Slovenskej republiky na svojom rokovaní 20. apríla 2018 uznesením č. 171/2018. Návrh zákona bol prerokovaný a schválený vo Výbore Národnej rady pre kultúru a médiá, v Ústavnoprávnom výbore Národnej rady a Výbore Národnej rady pre financie a rozpočet. Dovoľujem si požiadať vás o podporu tohto návrhu zákona. Ďakujem.
Krúpa, Juraj, poslanec NR SR (2023-11-14):
Už mi to ide, pardon. Ďakujem za, ďakujem teda za poznámky od mojich predrečníkov. To, čo tu momentálne vidíme, je v podstate situácia, kedy táto vládna garnitúra ani nechce diskutovať o tomto programovom vyhlásení vlády, chce to spláchnuť čo najrýchlejšie, pretože sú tam naozaj momenty, ktoré keď sa na ne zameriame a začneme ich analyzovať detailne, zistíme, že sú v podstate kontroverzné a že sú to svojím spôsobom hlúposti, ktoré sú nerealizovateľné. Ono to tak je aj napísané, že keď si pozriete na niektoré tie časti toho programového vyhlásenia vlády, tak v podstate nedefinujú alebo nehovoria, že čo chcú urobiť, čo chcú dosiahnuť. Jednoducho len tam niečo šplechli. Každý si tam niečo nájde, vždy sa dá na to odvolať, že niečo tam bolo a niečo sme aj mysleli, ale potom sme to aj nemysleli tak, mohli sme to aj myslieť ináč. O tomto bude celé toto programové vyhlásenie vlády. Je to obyčajný oportunizmus a tento oportunizmus sa krásne odzrkadľuje práve aj v zahraničnej bezpečnostnej a obrannej politike tejto vlády. Je to moment, kedy naozaj my alebo táto vláda s týmto predsedom vlády bude chodiť na Európske rady a bude im vysvetľovať, že oni vlastne nemajú pomáhať tej Ukrajine, že tí, ten, napríklad ten viacročný finančný rámec tých 50 miliárd, že to je, to je skorumpovaná krajina, tej sa nemá dávať. Ako ja som, ja som zvedavý, čo si asi Dáni môžu pomyslieť o takejto vláde, ktorá tu teraz je. O Slovensku, ktoré má miliardu korupčných škandálov. A vyšetrovalo sa tu neviem koľko týchto vecí. Štyridsať ľudí je obvinených, už, myslím, že odsúdených. Ako toto sú momenty, kde to je že dvojaký kilometer len preto, aby sa tu niekto zapáčil domá... (Prerušenie vystúpenia časomerom.)
Poliačik, Martin, poslanec NR SR (2014-06-04):
Teraz dajte, prosím, hlasovať o bode 3 pozmeňujúceho návrhu pána poslanca Vašečku.
Svrček, Miloš, poslanec NR SR (2022-09-21):
Ďakujem za slovo, pán predsedajúci. Ďakujem pekne za vystúpenie, pán predseda výboru. Áno, práve keď sme pripravovali tento návrh aj s pánom poslancom Gogom, tak sme videli to veľké riziko pre drobných odberateľov v tej účinnej a prijatej novele zákona o energetike z júna, práve z tohto dôvodu sme s tým prišli a ma aj trošku potešilo, že som videl potom v programe a v zozname tých legislatívnych návrhov na septembrovú schôdzu aj váš návrh. Potešila ma aj teraz informácia, čo ste spomínal, že pán minister hospodárstva Hirman je naklonený tejto úprave. Vidíme, že aká je teraz momentálne situácia na trhu, vidíme, čo hrozí občanom aj drobným podnikateľom, takže po schválení aj nášho návrhu, aj vášho návrhu spoločne, myslím si, že pán kolega poslanec Goga nebude namietať, si môžeme dať spoločné pracovné rokovanie, kde by sme aj s vami a s pánom ministrom pripravili taký komplexný legislatívny návrh, ktorým by sme vrátili túto úpravu naspäť do pôvodného stavu, tak, aby tie účty drobných podnikateľov a domácností boli čo najmenej zaťažené. Takže ja si myslím, že som otvorený spolupráci a môžeme sa potom o tom pobaviť aj osobne. Ďakujem pekne za slovo.
Ďuriš Nicholsonová, Lucia, podpredsedníčka NR SR (2016-11-23):
Pán poslanec Mihál, nech sa páči.
Kubánek, Stanislav, poslanec NR SR (2013-05-16):
Pán predseda, keďže pozmeňujúce návrhy poslancov boli podané dnes, dajte hlasovať o skrátení lehoty.